بو گون آوروپا اؤلکهلری ایله علاقهلریمیز گئنیشلنیب. بونا حاضر اولمایان، کور-کورانه تأثیر آلتینا دوشن خئیلی گنجیمیز وار. آرتیق تاتو، جیریق شالوار، بئلی، گؤبیی آچیق گئییملر، قیزین قیزلا، کیشینین کیشی ایله ائولهنمهسی تبلیغ اولونور. بو عیبجرلیکلره قارشی ووروشماق لازیمدیر.
بو سؤزلری کولت. آذ-ا آچیقلاماسیندا آکتیور، رژیسسور شیخ عبدول محمودوو سون گونلر اؤلکهده باش وئرهن معیشت حادثهلری حاقدا دانیشارکن دئییب. اونون سؤزلرینه گؤره، بو گون آوروپانین یوخ، اؤلکهمیزین دیرلرینی تبلیغ ائتمک لازیمدیر:
«دونیا اخلاقلا، قانونلا ایداره اولونمالیدیر. اخلاقسیزلیق، وحشیلیک باش آلیب گئدیر. آخی بونلار کیمه لازیمدیر؟ بو نه خستهلیک، نه بلادیر کی، کوتلوی شکیلده یاییلیب گئدیر؟!
او کی قالدی تکنولوژی اینکیشافا، بو، عمومی دونیانین اینکیشافیدیر. همیشه «آوروپا، آوروپا» دئییریک. من دونیانی بیر نئچه دفعه گزمیشم، آوروپادا دا اولموشام. تکنیکی اینکیشاف قدیم شرق اؤلکهلریندن گلیب. لطفی زاده غیری-سلیس منطیق نظریهسی ایله دونیا علمینین آخارینی دییشیب. بیم، لطفی زاده آوروپالی ایدی؟ آوروپادان اؤلکهمیزه نارکومانییا، اخلاقسیزلیق کیمی وردیشلر گلیب. آذربایجاندا بئله اخلاق وار ایدی؟ تاریخ بویو اؤلکهمیزده بؤیویه حؤرمت، کیچییه سایغی، ناموس، غیرت اولوب.
ائشیتدیم کی، او گون بیر قیز آتاسینی بالتالاییب اؤلدوروب. بیم، بو، آذربایجان خالقینا یاراشان اخلاقدیر؟ بئله ضررلی وردیشلرین تبلیغ اولونماسی لازیم دئییل. بیزیم بوتون دونیایا نمونه اولاجاق میللی-معنوی دیرلریمیز وار. باخ، بونلاری تبلیغ ائتمک لازیمدیر».
azb_Arab azb_Arab azb_Arab azb_Arab azb_Arab